**S!-PELD 2023 2.Posms**

**Peldēšanas treniņsacensības pieaugušajiem un bērniem**

**Nolikums**

"S!-PELD 2023" ir bērnu un pieaugušo peldēšanas treniņsacensības (turpmāk - Sacensības), kur aicināts piedalīties ikviens peldēšanas entuziasts.

**Sacensību mērķis un uzdevums:**

* Popularizēt peldēšanas sporta veidu novada iedzīvotāju vidū;
* Veicināt veselīgu dzīves veidu un lietderīgu, fiziski aktīvu brīvā laika pavadīšanu;
* Pilnveidot sporta meistarību peldētājiem;
* Popularizēt drošas peldēšanas prasmju apguvi;
* Jaunākajiem Sacensību dalībniekiem gūt pirmo sacensību pieredzi.

**Sacensību norises laiks un vieta:**

Sacensības notiks 2023.gada 9.decembrī, Siguldas Sporta centrā

(adrese: A.Kronvalda iela 7a, Sigulda).

Reģistrācija Sacensībām no plkst.9:00

Iepeldēšanās no plkst.9:30

Sacensību sākums plkst.10:00

**Sacensību rīkotājs:**

Sacensības organizē un vada SIA “Siguldas Sporta Serviss” (reģistrācijas Nr.40003411141)

sadarbībā ar Siguldas novada pašvaldību.

Sacensību galvenā tiesnese – Andra Fridrihsone

Laika tiesnesis - Māris Ozoliņš.

**Dalībnieki un grupas:**

Sacensībās var piedalīties ikviens cilvēks, kurš ir apguvis peldēšanas iemaņas un kuram ir atbilstošs veselības stāvoklis (turpmāk - Dalībnieks). Jaunākie dalībnieki drīkst izvēlēties peldēt vienu distanci.

Dalībnieku vecuma grupas:

|  |  |  |
| --- | --- | --- |
| *Grupas\** | *Dzimšanas gadi* | *Distance* |
| S5 un V5 | 2018.dz.g. un jaunāki | 10m (mazais baseins) |
| S6 un V6 | 2017.gadā dzimušie | 10m vai 25m  |
| S7 un V7 | 2016.gadā dzimušie  | 10m vai 25m |
| S8 un V8 | 2015.gadā dzimušie | 25m  |
| S10 un V10 | 2013. - 2014. gadā dzimušie  | 25m |
| S12 un V12 | 2011. – 2012. gadā dzimušie | 25m vai 50m  |
| S14 un V14 | 2009. - 2010. gadā dzimušie | 50m |
| S16 un V16 | 2007. - 2008. gadā dzimušie | 100m |
| S18 – S39 un V18 – V39 | 2006. - 1984. gadā dzimušie | 100m |
| S40+ un V40+ | 1983.gadā dzimušie un vecāki | 100m |

*\* Ja grupā startē mazāk par trīs Dalībniekiem, sacensību organizatoriem un tiesnešiem ir tiesības apvienot grupu ar nākamo vecuma grupu.*

**Sacensību programma**

Peldēšanas stils - BRĪVAIS STILS

Starts ar kontrollaiku.

Reģistrācija sacensībām (tai skaitā aproču saņemšana, pārģērbšanās) grupām: S5; V5; S6; V6; S7; V7; S8; V8; S10; V10 no plkst. **09.00 – 09.45**.

Iepeldēšanās no plkst. **9:30**

Starts plkst.**10:00**.

Reģistrācija sacensībām (tai skaitā aproču saņemšana, pārģērbšanās) grupām: S12; V12; S14; V14; S16; V16 S18 – S39; V18 – V39; S40+; V40+ no plkst. **11.00 – 11.30.**

Iepeldēšanās no plkst. **11:30.**

 Startsplkst.**11:50**.

*\*Starta laiki var mainīties atkarībā no dalībnieku skaita.*

**Sacensību noteikumi**

* Dalībniekiem distance jāveic patstāvīgi, bez vecāku, treneru vai citu cilvēku palīdzības.
* Par nepilngadīgajiem sacensību Dalībniekiem visa veida atbildību uzņemas to likumiskais pārstāvi (vecāki/aizbildņi u.c.) (turpmāk-Pārstāvis).
* Dalībnieki ir atbildīgi par savas veselības stāvokļa izvērtēšanu pirms piedalīšanās Sacensībās un tā atbilstību Sacensību distances veikšanai. Par nepilngadīgo Dalībnieku veselības stāvokļa atbilstību atbildību uzņemas to Pārstāvji. Dalībnieks ar savu parakstu pieteikumā apliecina veselības stāvokļa atbilstību izvēlētajai slodzei.
* Dalībnieki ar savu pieteikšanos Sacensībām apliecina, ka ir iepazinušies ar Sacensību nolikumu un apņemas to ievērot.
* Skatītājiem un pavadošajām personām peldbaseina zonā jālieto maiņas apavi.
* Tiesnešiem kopā ar organizatoriem ir tiesības izlemt jautājumus, kas nav norādīti šajā nolikumā.
* Organizatori un visi citi cilvēki, kuri ir iesaistīti Sacensību organizēšanā neatbild par jebkādiem tiešiem, netiešiem, neparedzamiem vai paredzamiem fiziskiem un materiāliem zaudējumiem Dalībniekiem, kas var notikt pirms vai pēc Sacensībām, kā arī to laikā.
* Apstiprinot nepilngadīgas personas dalību Sacensībās to Pārstāvis, atsakās no jebkādu pretenziju izvirzīšanas Sacensību organizatoram vai citām Sacensību organizēšanā iesaistītām personām pēc iespējama nelaimes gadījuma vai materiālo zaudējumu rašanās.
* Visiem Dalībniekiem un skatītājiem Sacensību norises laikā ir saistoši “Siguldas Sporta Centrs” iekšējās kārtības noteikumi (*pieejami mājas lapā:* [*https://www.siguldassports.lv/upload/ieksejas\_kartibas\_noteikumi/ssc\_lietoshanas\_noteikumi\_kopejie.pdf*](https://www.siguldassports.lv/upload/ieksejas_kartibas_noteikumi/ssc_lietoshanas_noteikumi_kopejie.pdf) *un pie “Siguldas Sporta Centrs” klientu apkalpošanas speciālistiem*).
* Sacensību organizatori nav atbildīgi par Dalībniekiem, ja Dalībnieki nezina vai neievēro Sacensību nolikumu un iekšējās kārtības noteikumus.
* Sacensības rezultāti tiks fiksēti ar automātisku sacensību vadību un elektronisku laika uzņemšanas iekārtu (*OMEGA Areas 21*).
* Sacensības notiek saskaņā ar FINA (*[Fédération Internationale de Natation](http://www.fina.org/H2O/index.php?option=com_content&view=frontpage&Itemid=1" \o "FINA - Fédération Internationale de Natation" \t "_blank)*) peldēšanas sacensību noteikumiem un prasībām.
* Sacensību organizatori patur tiesības vajadzības gadījumā koriģēt Sacensību nolikumu.

**Sacensību vērtēšana:**

Dalībnieki tiek vērtēti katrā posmā atsevišķi, kopvērtējums netiek apkopots.

Dalībnieki katrā posmā tiek vērtēti noteiktajās vecuma grupās.

**Apbalvošana:**

Katrs Sacensību dalībnieks - katrā posmā, tiek apbalvots ar sponsoru balvām.

**Reģistrācija Sacensībām:**

Pieteikšanās Sacensībām jāaizpilda elektroniskā formā - tiešsaistes reģistrēšanās sistēmā:

<http://www.siguldassports.lv/starts> līdz Sacensību posma iepriekšējās dienas plkst. 20:00. Pieteikumu precizēšana ir iespējama Sacensību dienā ne vēlāk kā 30 minūtes pirms starta laika! Pēdējā brīža reģistrācija būs iespējama arī Sacensību dienā laika posmā no plkst. 9:00. līdz 9:45.

**Dalības maksa:**

|  |  |  |
| --- | --- | --- |
|  | Reģistrācija un maksāšana tiešsaistē “S!-PELD 2023” vienam posmam\* | Pieteikšanās sacensību dienā un maksāšana uz vietas “S!-PELD 2023” vienam posmiem (pilna maksa)\*\*, \*\*\* |
| Jaunieši, Pieaugušie no SV19 | 7,00 eiro | 9,00 eiro\*\* |
| Skolēni | 5,00 eiro | 6,00 eiro |
| Pirmsskolas vecuma bērni | 4,00 eiro | 5,00 eiro |

*\*Uzrādot Siguldas novada ID karti “Es esmu siguldietis” vai ievadot savu ID kartes numuru tiešsaistes reģistrācijas formā, 10% atlaide dalības maksai.*

*\*\*Piesakoties Sacensību dienā un uzrādot pensionāra apliecību, dalībnieks iegūst tiešsaistes reģistrācijas cenu.*

*\*\*\*Sacensību dienā dalības maksu Siguldas Sporta centra kasē var maksāt gan skaidrā naudā, gan ar norēķinu karti.*

Dalības maksā iekļautas Sacensību dalībnieka baseina izmaksas, Sacensību organizēšanas izmaksas.

**Informācija:**

Aktuālā informācija par Sacensībām pieejama šādās tīmekļa vietnēs:

[www.siguldassports.lv](http://www.siguldassports.lv/)

<https://www.facebook.com/siguldassportacentrs/>

[www.sigulda.lv](http://www.sigulda.lv/)

**Fizisko personas datu apstrāde**

Sacensību Dalībnieks un Sacensību apmeklētājs tiek informēts, ka Sacensību laikā var tikt veikta arī filmēšana un fotografēšana no SIA “Siguldas Sporta serviss”, pasākuma rīkotāja, pasākumu tiesnešu un citu tam pilnvaroto personu puses, kā arī sacensību rezultātu publicēšana. Piesakoties Sacensībās kā dalībnieks vai, apmeklējot Sacensības klātienē, apmeklētājs piekrīt, ka var tikt fotografēts un filmēts, ka viņa attēls var tikt izmantots filmās, fotogrāfijās, audiovizuālajos ierakstos un, ka viņa Sacensību rezultāti var tikt publicēti Sacensību vietā un Sacensību rīkotāja vai citu tam pilnvaroto trešo pušu komunikāciju rīkos. Visas tiesības uz šādiem materiāliem un tā izmantošanu pieder SIA “Siguldas Sporta serviss” vai attiecīgi pilnvarotajai trešajai personai, šādu materiālu SIA “Siguldas Sporta serviss”, pasākuma rīkotājs vai attiecīgi pilnvarotā trešā persona var izmantot pēc saviem ieskatiem visā pasaulē jebkuros plašsaziņas līdzekļos reklāmas nolūkos vai citam mērķim, kā arī komerciālos nolūkos bez jebkādas atlīdzības vai kompensācijām par iepriekš minēto apmeklētājam.

Personas datu apstrādes mērķis ir nodrošināt ar Sacensību organizēšanu saistītās leģitīmās intereses: pieteikšanās sacensībām, saziņa ar sacensību dalībnieku un/vai tā likumisko pārstāvi, sacensību norise, rezultātu publicēšana. Lai īstenotu minēto mērķi, Sacensību organizators apstrādā šādus sacensību dalībnieku personas datus — vārds, uzvārds, dzimšanas datums, kā arī Pārstāvju personas datus — vārds, uzvārds, tālruņa numurs, e-pasta adrese.

Datu pārzinis Sacensību dalībnieku un Pārstāvju personas datu apstrādei iepriekš norādītajiem mērķiem ir SIA “Siguldas Sporta Serviss”, reģ. nr. 40003411141,  juridiskā adrese: Ata Kronvalda iela 7A, Sigulda, LV-2150.

Personas datu apstrādātāji ir Sacensību organizatori, to darbinieki un sadarbības partneru darbinieki, kuri nodrošina sacensību norisi.

Ar Sacensību norisi saistītos dokumentus, kuros ietverti dalībnieka un tā pārstāvja personas dati, organizators glabā 1 (vienu) kalendāro mēnesi, ja normatīvajos aktos nav noteikts citādi. Iestājoties glabāšanas beigu termiņam, organizators saņemtos personas datus iznīcina, sastādot atbilstoša satura aktu.

Dalībniekam un Pārstāvim ir tiesības piekļūt saviem un pārstāvētā sacensību dalībnieka personas datiem, tos labot, ierobežot to apstrādi vai dzēst, ja personas dati vairs nav nepieciešami sacensību norises nodrošināšanai, vēršoties pie datu pārziņa.

Pasākuma norise tiks fotografēta un fiksēta videoierakstā. Uzņemtie fotoattēli un video var tikt publiskoti interneta vietnēs <https://www.siguldassports.lv/lv/> un [www.sigulda.lv](http://www.sigulda.lv), kā arī organizatora un tā sadarbības partneru sociālajos tīklos (Facebook, Instagram), ar mērķi atspoguļot un popularizēt sacensības. Piedaloties Sacensībās, dalībnieki un Pārstāvji ir informēti un apzinās, ka Sacensības ir publisks pasākums un tā norises laikā uzņemtie fotoattēli un video materiāli var tikt publiskoti. Dalībnieki un Pārstāvji ir informēti, ka jebkurā brīdī var atsaukt savu piekrišanu augstāk minēto datu apstrādei un publiskošanai, to pamatojot, kā rezultātā publiskotie dati tehnisko iespēju robežās tiks nekavējoties dzēsti un jauni netiks izvietoti.